གཅིག་
ཁོ་ན་དང་ལྡན་པའི་འགྲོ་བ་མི་སྲིད་དོ། །ཞེས་བྱ་བའོ། །ད་ནི་བདག་ཉིད་འཆིང་·སྟེ། ཞེས་སོགས་
ཀྱིས། ལས་ཀྱི་འཆིང་བའི་ངེས་པ་གསུངས་ཏེ། དེ་ཡང་རང་གི་ཕུང་ཁམས་སྐྱེ་མཆེད་ཀྱིས་ཚོགས་
པ་ནི་རང་བཞིན་ཞེས་བྱ་ལ། དེའི་ཡོན་ཏན་ནི། ཕུང་སོགས་དེ་དག་གི་དྲི་ལ་སོགས་པ་དང༌། སྐྱེ་
བ་དང་འགག་པ་ལ་སོགས་པ་སྟེ། དེ་དག་ལ་དངོས་པོར་བདེན་པ་དང༌། དངོས་མེད་དུ་བདེན་པར་
འཛིན་པའི་མཐར་འཛིན་གྱི་རྣམ་པར་རྟོག་པའི་དབང་གིས། རང་གི་ཕུང་སོགས་ལ་བརྟེན་ནས་
བཏགས་པ་ཙམ་གྱི་ང་ལ་དེ་ལྟར་མི་ཟེར། རང་བཞིན་གྱིས་གྲུབ་པའམ། རང་ངོས་ནས་གྲུབ་པའི་
རྣམ་པ་ཅན་གྱི་ངར་འཛིན་པའི་ངར་འཛིན་ལྷན་སྐྱེས་འབྱུང་བ་ཡིན་ལ།
འདི་ནི་བདག་ཉིད་འཁོར་
བར་འཆིང་བར་བྱེད་པའི་གཙོ་བོ་ཡིན་ཞིང༌། རང་བཞིན་ཡོན་ཏན་དེ་དག་མཐར་འཛིན་པའི་རྣམ་
རྟོག་སྤངས་ན། ངར་འཛིན་དེ་ཡང་སྤངས་ནས་འཁོར་བར་བཅིངས་པའི་སྡུག་བསྔལ་ལས་ཐར་པར་
འགྱུར་བ་ཡིན་ནོ། །ཞེས་བྱ་བ་སྟེ། འདིས་ནི་འཁོར་བར་འཆིང་བའི་རྩ་བ་བདེན་འཛིན་ལྷན་སྐྱེས་
དང༌། འཁོར་བ་ལས་གྲོལ་བ་བདེན་མེད་དུ་རྟོགས་པ་ལ་རག་ལས་པར་བསྟན་པ་ཡིན་ལ། ཁམས་
བཅོ་བརྒྱད་དང་བྲལ་བ་སུ་ཞིག་བྱེད་པ་པོ་ཅི་ཞིག་བྱེད་མི་སྲིད་དོ། །ཞེས་བྱ་བའི་དོན་ནོ།
མི་ཤེས་འཇིག་རྟེན་ལོག་པའི་བདག་ཉིད་ཀྱིས་བྱེད་པ་པོ་ཡོངས་སུ་བརྟགས་པས་རྨོངས་
1 ཞོལ། ཤོག ༥༧ བ ༢ བདག་ཉིད་འཆིང་བ་སྟེ།

ནང་གི་ལེའུའི་དཀའ་གནས་ཟིན་བྲིས། 331
པར་བྱེད་དོ། །ཞེས་གསུངས་པའི་དོན་ཡང༌། ཕུང་སོགས་ལས་བཏགས་པ་རང་བཞིན་གྱིས་གྲུབ་
པའི་བྱེད་པ་པོའམ་གང་ཟག་བདེན་པ་པ་མེད་ལ། འོན་ཀྱང་བྱེད་པ་པོའི་གང་ཟག་རང་བཞིན་གྱིས་
ཡོད་པར་ཉོན་མོངས་ཅན་གྱིས་མི་ཤེས་པ་སྟེ། མ་རིག་པ་བདེན་འཛིན་ལྷན་སྐྱེས་ཀྱིས་བསླད་
པའི་དབང་གིས་འཇིག་རྟེན་པ་དག་འཛིན་པར་བྱེད་པ་ཡིན་ནོ་ཞེས་བྱ་བར་ཤེས་པར་བྱའི། ཁ་
ཅིག་དབང་ཕྱུག་སོགས་ཀྱི་བྱེད་པོ་དོན་གཞན་བརྟགས་པས། ཞེས་སྦྱོར་བ་ནི་ཤིན་ཏུ་མ་འབྲེལ་
ཏེ། སེམས་ཅན་ཐམས་ཅད་ཀྱི་ཐུན་མོང་གི་འཁོར་བར་འཆིང་བར་བྱེད་པའི་རྒྱུ་སྟོན་པར་བྱེད་པ་
ཡིན་ཞིང༌། དབང་ཕྱུག་སོགས་འགྲོ་བའི་བྱེད་པོར་གཟུང་བའི་དབང་གིས་སེམས་ཅན་ཐམས་ཅད་
འཁོར་བར་བཅིངས་པ་མ་ཡིན་པའི་ཕྱིར་རོ། །དེས་ན་དབང་ཕྱུག་བྱེད་པོར་འཛིན་པའི་མུ་སྟེགས་
པ་གཅིག་པུ་མ་ཟད། བདག་ཉིད་ཀྱང་འཁོར་བར་གང་གིས་བཅིངས་པ་བསམ་པར་བྱ་དགོས་སོ།
ད་ནི་ས་ཞེས་པ་ལ་སོགས་པས། ཞེས་སོགས་ཀྱིས་འཁོར་བ་པ་རྣམས་ཀྱི་སེམས་ཀྱི་རང་
བཞིན་རྣམ་པ་བཞིའི་ངེས་པ་གསུངས་ཏེ། དེ་ཡང་འཁོར་བ་པ་རྣམས་ཀྱི་སེམས་ཀྱི་རང་བཞིན་རྣམ་
པ་བརྒྱད་དེ། ས་དང་ཆུ་དང་མེ་དང་རླུང་དང་ནམ་མཁའི་ཁམས་དང་། ཡིདཤེས་རྟོག་པ་དང༌། བློ་
དབང་ཤེས་དང༌། ངར་འཛིན་པ་འཇིག་ལྟ་ལྷན་སྐྱེས་ཏེ་དེ་ལྟར་རྣམ་པ་བརྒྱད་ཡིན་ལ། ཡིད་དང་ངར་
འཛིན་ནི། ཡིད་ཤེས་སྤྱི་དང་བྱེ་བྲག་པ་ཡིན་གྱི། ངར་འཛིན་ཞེས་པ་རྣམ་ཤེས་ཚོགས་བརྒྱད་ཀྱི་ཡ་
གྱལ་གྱི་ཉོན་ཡིད་ལ་མི་གཟུང་ངོ་། །དེ་ལྟར་རྣམ་པ་བརྒྱད་པོ་དེ་ཡང་བསྡུས་ན་སེམས་རགས་པ་
དང་ཕྲ་བ་དང་མཆོག་གི་གནས་སྐབས་གསུམ་དུ་འགྱུར་ལ། རགས་པ་ནི་སད་པའི་གནས་སྐབས་
སྙིང་སྟོབས་ཀྱི་ཡོན་ཏན་གྱི་སེམས་དང༌། ཕྲ་བ་ལ་གཉིས་ལས། གཅིག་ནི་རྨི་ལམ་གྱི་གནས་
སྐབས་ཀྱི་སེམས་རྡུལ་གྱི་ཡོན་ཏན་དང༌། སྙིང་ཁའི་པདྨ་ཞེས་པ་ལ་སོགས་པས་ཟླ་བའི་རྐང་པ་
རྒྱུ་ཚུལ་སྟོན་པ་ལ། རྒྱུད་དུ། སྙིང་ཁ་དང་དཔྲལ་བར་འབྱུང་བ་ཕྱོགས་ཉིན་ཞག་རྣམས་རྒྱུ་བ་དང༌།
མགྲིན་པ་ལྟེ་བར་དགུ་ལྡན་བཅུ་དྲུག་པ་ཟུང་རྒྱལ་བ་དེ་ཉིད། ཅེས་སོ་སོར་བཅད་ནས་གསུངས་པ་
ནི། འགྱུར་གྱི་དབང་གིས་ཅུང་མི་འགྲིག་ནའང༌། འགྲེལ་པར་ཆོས་ཀྱི་འཁོར་ལོ་ལ་སོགས་པ་བཞི་
རྒྱུ་བ་དང༌། ཟླ་རྐང་རྣམས་རྒྱུ་མཁན་དུ་གསུངས་པས་སྤྱིར་སྦྱར་ནས་གསུངས་པ་ལྟར་བཤད་ན།
ཟླ་རྐང་ལ་རིམ་པ་དང༌། རིམ་མིན་གཉིས། དེ་རེ་རེ་ལ་སྔ་རྐང་ཕྱི་རྐང་རེ་རེ་སྟེ་བཅུ་བཞི་རེའོ།

332 མཁས་གྲུབ་རྗེའི་གསུང་འབུམ་ན་པ།
དེ་ལ་རྙེད་པ་མཉམ་པས་བགྲོད་པ་འཕེལ་བས་ཏེ་རིམ་པའམ། མི་མཉམ་པར་བགྲོད་པས་
འགྲིབ་པ་སྟེ། རིམ་པ་མིན་པ་དེ་ནི། ཡུལ་ལྔའི་སྒོ་ནས་བྱིས་པ་སོགས་ལྔར་ཕྱེ་ཡང་། འདི་ནི་ཚེས་
སྦྱར་དགོས་པའི་གནད་ཀྱིས། ཤིན་ཏུ་ལང་ཚོ་དང༌། ཤིན་ཏུ་རྒན་པོ་གཉིས་བསྣན་ནས་བདུན་དུ་
བྱས་ཏེ། དེ་ལ་རྐང་པ་བརྒྱ་ཉི་ཤུ་རྫོགས་པར་བྱ་ཚུལ་ནི། བརྒྱ་ཉི་ཤུ་ལ་བཅུ་བཞིས་བགོས་པའི་ཐོབ་
ནོར་མཉམ་ཞིང༌། ལྷག་མ་རྐང་པ་གཅིག་མཐོང་ན། རྐང་པ་དང་པོའི་ཆུ་ཚོད་ལྔའི་ཆ་ཤས་ནི་མཉམ་
པའི་དབང་གིས་ནོར་རམ་ལྷག་པར་འགྱུར་རོ། །ཟླ་བ་དཀར་ནག་གང་ཡིན་ཡང་རུང༌། མི་མཉམ་
ན་འགྲིབ་པའམ་བུ་ལོན་དུ་འགྱུར་རོ། །ཉིན་ཞག་གཉིས་པ་ལ། གཞོན་ནུ་དང་པོར་བྱས་ནས་ཡར་
ལོག་སྟེ་བགྲངས་པའི་གཉིས་པ། བྱིས་པའི་དུས་ཀྱི་ལྔ་དང༌། གཞོན་ནུ་རང་དུས་སུ་སྔ་མ་དེ་ཉིས་
འགྱུར་དུ་སོང་བས་བཅུ་དང༌། དེ་བཞིན་དུ་སྨིན་པ་དང་། ཤིན་ཏུ་རྒན་པོ་དང་། རྒན་པོ་དང༌། ཤིན་
ཏུ་ལང་ཚོ། ལང་ཚོ་རྣམས་རང་དུས་དང་ལོར་བྱས་ནས་སྨིན་པ་ནས་ཡར་བགྲངས་པའི་བྱིས་པ་
བདུན་པ་དང༌། གཞོན་ནུ་དྲུག་པ་སོགས་སུ་ཤེས་པར་བྱ་ཞིང༌། ཤིན་ཏུ་རྒན་པོ་ནས་ཡར་ལོག་
སྟེ་བགྲངས་པའི་བྱིས་པ་དྲུག་པ་དང༌། གཞོན་ནུ་ལྔ་ལྔ་པ་སོགས་སུ་འགྱུར་བ་རྣམས་ཤེས་པར་
བྱའོ། །དེ་ལྟར་བྱས་ན་སྔ་རྐང་གི་བྱིས་པ་ལྔ། གཞོན་ནུ་ལ་བཅུ། ལང་ཚོ་ལ་བཅོ་ལྔ། ཤིན་ཏུ་ལང་
ཚོ་ལ་བཅུ་དགུ །རྒན་པོ་ལ་ཉེར་གཉིས། ཤིན་ཏུ་རྒན་པོ་ལ་ཉེར་བཞི། སྨིན་པ་ལ་ཉེར་ལྔས་བརྒྱ་ཉི་
ཤུ་རྫོགས་ལ། འགྲིབ་པའམ་འཕེལ་བ་ཞེས་གསུངས་པས། སྔ་རྐང་ཕྱི་རྐང་གཉིས་ལའང་རིམ་པ་
དང་རིམ་མིན་གཉིས་ཀ་འོང་ངོ་༎
དེ་ནང་ལ་སྦྱར་ན། ཟླ་བས་མཚོན་པའི་བྱང་ཆུབ་ཀྱི་སེམས་དཀར་པོ་སྙིང་ཁ་ལ་སོགས་
པའི་འདབ་མ་རྣམས་ལ་རྒྱུ་བ་ན། འདབ་མ་བརྒྱད་ལ་རྐང་པ་དང་པོའི་ལྔ་དང་། གཉིས་པའི་
གསུམ་སྟེ་བརྒྱད་རྒྱུ་ལ། དཔྲལ་བའི་རྩ་འདབ་དྲུག་ལ་རྐང་པ་གཉིས་པའི་ལྷག་བདུན་དང༌། རྐང་
པ་གསུམ་པའི་སྡོམ་རྒྱུ་བཅོ་ལྔའི་སྟེང་ནས་དགུ་རྒྱུ། དེས་ལྷག་མ་སྡོམ་རྒྱུ་བ་དགུ་སོགས་ལའང་
ཤེས་པར་བྱའོ༎
ད་ནི་ཕྱི་རྐང་ལ་བཤད་པར་བྱ་སྟེ། ཞག་བདུན་ནས་ནི་སླར་ཡང་རི་བོང་མཚན་མ་རིམ་པ་
1 ཞོལ། ཤོག ༥༨ བ ༣ འདི་ནི་ཆོས་སྦྱར་དགོས་པའི་

ནང་གི་ལེའུའི་དཀའ་གནས་ཟིན་བྲིས། 333
མིན་པས་འདོར་རོ། །ཞེས་པའི་དོན། སྔ་རྐང་གི་སྐབས་སུ་ལོངས་སྤྱད་པ་བསྡོམས་པའི་དབང་དུ་
བྱས་ནས། ལྔ། བཅུ། ཞེས་པ་ནས་ཉེར་ལྔའི་བར་བསྡོམས་ལ། འདིར་ནི་ཉེར་ལྔ། ཉེར་བཞི། ཞེས་
པ་ནས། ལྔའི་བར་དུ་ལྡོག་སྟེ་བསྡོམས་པས་རིམ་མིན་ཞེས་གསུངས་ཀྱི། སྤྱིར་རིམ་པ་རིམ་མིན་
གྱི་དོན་མིན་ནོ། །དེ་ལྟར་ཡིན་པར་ཡང་འགྲེལ་པར་དང་པོའི་ཆའི་ཆ་ཤས་ཉེར་ལྔ་སྨིན་པར་འགྱུར་
བ་གང་ཡིན་པ་སྟེ་དེ་ཉིད་ཉིན་ཞག་བརྒྱད་པ་ལ་ལྟེ་བར་ལྷག་པའི་ལྷར་འགྱུར་རོ།‘།ཞེས་གསུངས་
པས། ཉིན་ཞག་བརྒྱད་པ་ལ་ཆ་ཤས་ཉེར་ལྔ་གསུངས་ཤིང་། ཉིན་ཞག་བརྒྱད་པ་ཕྱི་རྐང་གི་ཐོག་མ་
ཡིན་པ་དང༌། ཉེར་ལྔ་པ་སྔ་རྐང་གི་ཐ་མར་བྱུང་བའི་ཕྱིར་རོ། །དེ་ལྟར་བྱས་ན་ཉེར་ལྔ་ནས་བརྩམས་
ཏེ། ལྔའི་བར་དུ་ལོག་སྟེ་བགྲངས་པའི་ཕྱི་རྐང་ལ་བརྒྱ་ཉི་ཤུར་འགྱུར་རོ༎
དེ་ནང་ལ་སྦྱར་ན། ལྟེ་བ། སྙིང་ཁ། མགྲིན་པ། དཔྲལ་བའི་རྩ་འདབ་བརྒྱ་ཉི་ཤུ་ལ། ཕྱི་རྐང་
གི་ཐོག་མ་ཉེར་ལྔ། དེ་ནས་ཉེར་བཞི། ཉེར་གཉིས། བཅུ་དགུ །བཅོ་ལྔ། བཅུ། ལྔས་མཚོན་པའི་
བྱང་ཆུབ་ཀྱི་སེམས་རྒྱུའོ། །དེ་ལ་དཀར་པོའི་ཕྱོགས་ཏེ་ནོར་གྱི་ཞེས་སོགས་ཀྱིས་མར་ངོའི་དབང་
དུ་བྱས་ནས་སྟོན་པ་ལ། སྔ་རྐང་ཕྱི་རྐང་གཉིས་ལས་སྔ་རྐང་ནི། སྙིང་ཁ་ལས་བརྩམས་ཏེ་ལྟེ་བའི་
བར་ནི་སྔར་དཀར་ཕྱོགས་ཀྱི་སྔ་རྐང་བཞིན་དང་། བཅུ་དྲུག་ནས་ཉེར་གཉིས་ཀྱི་བར་ལ་བརྒྱ་ཉི་ཤུ་
རྫོགས་སླ་ལ། སླར་ཡང་ནག་པོ་དག་ལ། ཞེས་པས་ཕྱི་རྐང་བསྟན་ཏེ། ཉེར་གསུམ་ནས་ཉི་ཤུ་དགུའི་
བར་དང༌། ལྟེ་བ་ནས་དཔྲལ་བའི་བར་བརྒྱ་ཉི་ཤུ་རྫོགས་པ་ཡར་ངོའི་ཕྱི་རྐང་བཞིན་ནོ༎
སྔ་རྐང་ལ་དཀར་ཕྱོགས་ཞེས་པ་འགྲེལ་པར་ནོར་དང༌། ཕྱི་རྐང་གི་སྐབས་སུ་ནག་པོ་
ཞེས་པ་བུ་ལོན་ལ་གསུངས་པ་ནི། མཚོན་པ་སྟེ་སྔ་རྐང་ཕྱི་རྐང་གཉིས་ཀ་ལ་ཡང་རིམ་པ་དང༌།
རིམ་མིན་གཉིས་ཀ་འོང་བ་སྔར་བཞིན་ནོ། །རླུང་ས་ཆུ་མེ་ཞེས་འཁོར་ལོ་བཞིའི་གོ་རིམས་གཞན་
དང་མི་མཐུན་པར་གསུངས་པ་ནི། སྔ་མ་གཉིས་ཀྱིས་ནག་ཕྱོགས་ཀྱི་རྫོགས་མཐའ་དང་བརྒྱད་པ་
གཉིས་ཕྱོགས་གཅིག་ཏུ་བཤད་ལ། ཕྱི་མ་གཉིས་ཀྱིས་དཀར་ཕྱོགས་ཀྱི་མཐའ་དང་བརྒྱད་པ་གཉིས་
ཕྱོགས་གཅིག་ཏུ་བཤད་པའི་ཚད་དོ།།
ད་ནི་སྙིང་ཁ་ལ་སོགས་པའི་འདབ་མ་རྣམས་ལ་དབྱངས་ཀྱི་ཡི་གེ་རྒྱུ་བ་གསུངས་ཏེ།
1 བསྟན་འགྱུར། དཔེ་བསྡུར་མ། དེབ། ༦ ཤོག ༦༢༡ ཕྲེང་། ༡༡

334 མཁས་གྲུབ་རྗེའི་གསུང་འབུམ་ན་པ།
བརྒྱད་པ་གཉིས་ནི་ལྟེ་བ་མགྲིན་པ་ལ་སྟེ་མགོ་དང་སྙིང་ཁ་ལ་ཡང་དཀར་ནག་རྫོགས་པའོ། །དེ་
ཡང་དཀར་ནག་གི་ཕྱོགས་ཀྱི་བརྒྱད་ཚན་གཉིས་དང༌། དཀར་ནག་གི་མཐའ་གཉིས་དང་བཅས་
པ་ཚིགས་བཞིའི་གནས་གསུངས་ཏེ། དེ་ཡང་དཀར་ཕྱོགས་ཀྱི་བརྒྱད་པ་ནི་མགྲིན་པའི་ལྟེ་བ་
ལ་སྟེ། བརྒྱད་པ་ལ་ཕྱེད་ཕྱི་མ་ལ་ལྟེ་བར་ཨར་རཾ་ཞེས་པ་དང་། ནག་ཕྱོགས་ཀྱི་བརྒྱད་པ་ནི་ལྟེ་
བའི་ལྟེ་བ་སྟེ། བརྒྱད་པ་ལ་ཨཱརཿཨཱར་ཞེས་དང༌། དཀར་ཕྱོགས་ཀྱི་མཐའ་ནི་སོགས་ཏེ་དཔྲལ་
བའི་ལྟེ་བ་ལ་རྫོགས་ཏེ། ཕྱེད་ཕྱི་མ་ལ་ལྟེ་བར་ལཾ་ཞེས་པ་དང༌། ནག་ཕྱོགས་ཀྱི་མཐའ་ནི་སྙིང་
ཁའི་ལྟེ་བ་ལ་རྫོགས་ཏེ། བཅོ་ལྔ་པ་ལ་ཨཱཿཨཱའོ། །སླར་ཡང་སྙིང་ཁའི་པདྨའི་གེ་སར་གྱི་རྩེ་མོ་
ལའོ། །ཞེས་གསུངས་པས་སོ༎
ཧ་ཡ་ར་ཝ་ལ་ར་ལྡན་ཨ་སོགས་སུམ་ཅུའི་དབྱངས་གང་ཐིག་ལེ་དཔལ་ལྡན་རྣམ་པར་
བཅད་པ་ཡིས། ཕྱེ་བ་དྲུག་ཅུར་འགྱུར་ཏེ། ཞེས་པའི་དོན་དབྱངས་ལྔ་དང༌། ཡོན་ཏན་གྱི་ཡི་གེ་ལྔ་
དང་། ཡ་ཎའི་ཡི་གེ་ལྔ་སྟེ་བཅོ་ལྔ། ཐིག་ལེ་ཡོད་པ་བཅོ་ལྔ། མེད་པ་བཅོ་ལྔར་ཕྱེ་བས་སུམ་ཅུ། ཡང་
དེ་ལ་རིང་པོ་རྣམ་བཅད་ཡོད་པ་བཅོ་ལྔ། མེད་པ་བཅོ་ལྔར་ཕྱེ་བས་སུམ་ཅུ་སྟེ་ཐམས་ཅད་བསྡོམས་
པས་དྲུག་ཅུར་འགྱུར་རོ། །ཡར་གྱི་ཚེས་གཅིག་ནས་བཅོ་ལྔའི་བར་ལ་སྔ་ཆ་ཕྱི་ཆ་གཉིས་གཉིས་
སུ་ཕྱེ་བ་སུམ་ཅུ་ལ་ཐིག་ལེ་ཡོད་པ་བཅོ་ལྔ་མེད་པ་བཅོ་ལྔ་སྟེ་སུམ་ཅུ་རྒྱུ་བའི་དཀར་པོའི་བརྒྱད་
པ་མགྲིན་པའི་ལྟེ་བར་ཨར་རཾ་དང༌། དཀར་པོ་རྫོགས་པ་ཉའི་ཕྱེད་ཕྱི་མ་ལ་དཔྲལ་བའི་ལྟེ་བར་ལཾ་
རྒྱུ་བ་གཉིས་གེ་སར་གྱི་རྩེ་མོ་ལ་རྒྱུ་བ་མིན་པས་དེ་གཉིས་མ་གཏོགས་པའི་ཡི་གེ་ཉི་ཤུ་རྩ་བརྒྱད།
སྙིང་མགྲིན་དཔྲལ་བའི་རྩ་འདབ་ང་དྲུག་གི་རྩ་འདབ་གཉིས་གཉིས་ལ་ཡི་གེ་རེ་རེ་བྱས་པའི་གེ་སར་
ཉེར་བརྒྱད་ལ་རྒྱུའོ། །བརྒྱད་པའི་ཕྱེད་ཕྱི་མའི་མགྲིན་པའི་ལྟེ་བར་ཨར་རཾ་སོང་བས། མགྲིན་པའི་གེ་
སར་གྱི་རྩེ་མོ་ལ་ཡི་གེ་བཅོ་ལྔ་ལས་གོང་དུ་མ་བྱུང་ཀྱང༌། ཉའི་ཕྱེད་ཕྱི་མའི་གེ་སར་གྱི་རྩེ་མོ་རེ་ལ་
ལཾ་ཡོད་པ་ཡར་བླངས་ནས་འདིར་སྦྱར་རོ༎
དེ་བཞིན་དུ་མར་ངོ་ལ་ཚེས་བཅོ་ལྔ་དེ་ལ་ཆ་གཉིས་གཉིས་སུ་ཕྱེ་བ་སུམ་ཅུ། ཡི་གེ་བཅོ་
ལྔ། རིང་པོ་རྣམས་ཡོད་མེད་ཀྱིས་ཕྱེ་བ་སུམ་ཅུ། ཡི་གེ་རེ་རེ་རྩ་འདབ་གཉིས་གཉིས་ལ་བཀོད་
1 ཞོལ། ཤོག ༦༠ ན ༦། གཙང༌། ཤོག ༥༠ ན ༢ རྩེ་མོར་ལ་ལ་ཡོད་པ་ཡང་

ནང་གི་ལེའུའི་དཀའ་གནས་ཟིན་བྲིས། 335
པས་རྩ་འདབ་དྲུག་ཅུ་ལས་ཡི་གེ་གཉིས་ལྟེ་བའི་དབུས་དང༌། སྙིང་ཁའི་ལྟེ་བ་ལ་སོང་བས་རྩ་
འདབ་བཞིའི་གེ་སར་སྟོང་པ་གཉིས། ལྟེ་བ་སྤྲུལ་པའི་འཁོར་ལོའི་འདབ་མའི་སྐབས་སུ་ལས་པས།
ཉི་མའི་སྐབས་ཀྱི་གནམ་སྟོང་གི་ཕྱེད་སྔ་མའི་ཡི་གེ་ཧྥ་ཧྥ་གཉིས་འདིར་ལོངས་སྤྱོད་དང་། ད་ནི་ལྟེ་
བ་ལ་སོགས་པའི་འཁོར་ལོ་ལ་ཉི་མའི་ཡི་གེ་རྒྱུ་བ་གསུངས་ཏེ། ད་ནི་ཐིག་ལེ་ཞེས་པ་ལ་སོགས་
ཉེ་མའི་གསལ་བྱེད་ཀྱི་ལོངས་སྤྱོད་གསུངས་ཏེ། ཞེས་སོགས་ཀྱི་དོན། ཡར་ངོ་ལ་ཚེས་བཅོ་ལྔ།
དེ་རེ་རེ་ལ་ཐུན་ཚོད་བཞི་བཞིར་ཕྱེ་བས་དྲུག་ཅུ། སྤྲུལ་པའི་འཁོར་ལོ་ལ་རྩ་འདབ་དྲུག་ཅུ། སྡེ་པ་
དྲུག་གི་གསལ་བྱེད་སུམ་ཅུ་ལ་རྣམ་བཅད་ཡོད་མེད་ཀྱིས་ཕྱེ་བས་དྲུག་ཅུ་རྒྱུའོ། །དེ་བཞིན་དུ་ནག་
པོའི་ཕྱོགས་ལ་ཡར་ཚེས་བཅོ་ལྔ་དེ་བཞི་བཞིར་ཕྱེ་བས་དྲུག་ཅུ་མགྲིན་པ་ལ་སོགས་པའི་འཁོར་
ལོ་གསུམ་ལ་འདབ་མ་ང་དྲུག །ཐིག་ལེ་ལ་ཡོད་མེད་ཀྱི་ཡི་གེ་དྲུག་ཅུ་ཡོད་པ་ལས། གནམ་སྟོང་
གི་ཕྱེད་སྔ་མའི་ཡི་གེ་གཉིས་ཟླ་བའི་སྐབས་གསུང་ངོ༌། །ཚེས་བཅུ་བཞི་ཡན་གྱི་ཡི་གེ་འདབ་མ་
ང་དྲུག་ལ་འགྲིག་པས། ཕྱེད་ཕྱི་མའི་ས་སཾ་གཉིས། ལྟེ་བའི་རྩ་འདབ་སྟོང་པ་བཞིའི་གེ་སར་གཉིས་
ལ་དགོད་དོ། །འོ་ན་དེ་སྟོང་པར་བཤད་པ་ཇི་ལྟར་ཞེ་ན། རྩ་འདབ་ཀྱི་དབང་དུ་བྱས་པ་ཡིན་ལ། ཡི་
གེ་རྒྱུ་བ་གེ་སར་གྱི་དབང་དུ་བྱ་སྟེ། གོང་དུ་མགྲིན་པ་དང་དཔྲལ་བའི་སྟོང་པ་གཉིས་ལ་སོགས་
པ་ཡང་དེས་ཤེས་པར་བྱའོ༎
༈ འཇིག་རྟེན་གྱི་ཁམས་ན་གནས་པ་སེམས་ཅན་གྱི་སྐྱེ་གནས་འཇིག་པའི་རྣམ་པར་
བཞག་པ་ལ་སོགས་པ་ནང་གི་ལེའུའི་དཀའ་གནས་ཀྱི་བརྗེད་བྱང་དུ་བྲིས་པ་འདི་ནི། ཆོས་ཀྱི་
རྗེ་རིན་པོ་ཆེ་ཐམས་ཅད་མཁྱེན་པ་བློ་བཟང་གྲགས་པའི་དཔལ་གྱི་གསུང་བགྲོས་ལས་ཅུང་
ཟད་ཙམ་རེ་ཐོར་ལོངས་སུ་བློ་ལ་ཟིན་པ་རྣམས་དཀའ་བཅུ་པ་དགེ་ལེགས་དཔལ་གྱིས་ཟིན་
བྲིས་སུ་བྲིས་པའོ། །དགེའོ།